પ્રચંડ માર્કેટિંગ અને ટિકિટના ભાવો વધારીને એટલું તો ક્લિયર છે કે આ ફિલ્મ પ્યૉર પૈસાના પોઇન્ટ ઑફ વ્યુથી બનાવાઈ છે. એટલે તમે તમારા પૈસા વસૂલ કરવા માટે થિયેટરમાં આટલું કરી શકો : શાહરુખની દરેક અદા અને બન્ને ભાઈના બ્રોમાન્સવાળા ડાયલૉગ્સ પર સીટીઓ મારી શકો, શાહરુખ કેટલી વાર હાથ પહોળા કરે છે, કુલ કેટલા ગૉગલ્સ પહેરે છે અને કાજોલ કેટલી વાર દુપટ્ટો લહેરાવે છે એ ગણી શકો, રાષ્ટ્રીય ભાઈ એવો વરુણ શર્મા ટોટલ કેટલી વાર ભાઈ અને ભૈયા બોલે છે એ ગણી શકો, સ્ક્રીન પર કુલ કેટલી વાર વિન્ટેજ ટાઇપની રંગબેરંગી વિચિત્ર મૉડલની ગાડીઓ દેખાય છે એ કાઉન્ટ કરી શકો અને ક્રીતિ સૅનનના ડ્રેસની ડિઝાઇન પણ ડિસ્કસ કરી શકો. ટૂંકમાં આ ફિલ્મમાં તમને બિઝી રાખવાનો પૂરો મસાલો છે. કદાચ સવાલ થાય કે અહીં તો બધાં મુખ્ય પાત્રો ખૂનખાર ગૅન્ગસ્ટર છે તોય આવી પોલીસના અસ્તિત્વ વિનાની પાવિhય ઔર ભક્તિરસ સે ભરપૂર લાઇફ કઈ રીતે જીવે છે? તો ચેક કરજો, તમારું સાઇલન્ટ મોડ પર મૂકેલું દિમાગ ભૂલથી ઍક્ટિવેટ થઈ ગયું હશે.